ถ้าใช้ยาคุมกำเนิดหมดไป 1 แผงแล้วระหว่างที่ประจำเดือนมากำลังทานเม็ดแป้ง ซึ่งพอตอนประจำเดือนหมดทานถึงเม็ดแป้งเม็ดที่ 7 ค่ะ พอขึ้นแผงใหม่กินยาคุมไปได้ 3 เม็ด มีเพศสัมพันธ์หลั่งในกับแฟน อยากทราบว่าต้องทานยาคุมฉุกเฉินมั้ยคะ มีโอกาสท้องไหมเพราะไม่ได้เริ่มทานแผงที่ 2 ตอนประจำเดือนมา
สวัสดีค่ะ การเลือกใช้ยาคุมกำเนิดแบบแผงรายเดือน เป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยถ้าเป็นแบบ 28 เม็ด เมื่อกินเม็ดแป้ง 7 เม็ดสุดท้าย ประจำเดือนควรจะมาในช่วงเวลานั้น ไม่ต้องรอให้ประจำเดือนหมด คือไม่ต้องสนใจว่าประจำเดือนจะมาหรือหมดเมื่อไร เมื่อกินครบ 28 เม็ด ให้กินแผงใหม่ต่อไปทันที ถ้าทำได้ดังนี้ ยามีประสิทธิภาพต่อเนื่องกัน สามารถมีเพศสัมพันธ์หลั่งในได้ ไม่จำเป็นต้องใช้ยาคุมฉุกเฉินตามไปค่ะ ตอนนี้ให้กินยาแผงใหม่ต่อไปให้ครบเม็ด